Vormsi valla eelarvestrateegia 2017-2021 aasta

1.	Üldosa
Eelarvestrateegia on kohaliku omavalitsuse üksuse arengukavast ja arengukava tegevuskavast tulenevate eesmärkide ja tegevuste saavutamiseks vajaliku finantseerimistegevuse plaan nelja eesseisva eelarveaasta kohta. Kuna Vormsi valla eelarve on kassapõhine, on ka eelarvestrateegia koostatud kassapõhiselt. Kassapõhises eelarves kavandatakse tehingud selles perioodis, millal planeeritakse nendega seotud raha laekumine või väljamaksmine. Nii eelarves kui eelarvestrateegias on tehingud jagatud järgmisteks osadeks: põhitegevuse tulud, põhitegevuse kulud, investeerimistegevus, finantseerimistegevus, likviidsete varade muutus.
Vormsi valla eelarvest finantseeritakse 3 asutust: Vormsi Vallavalitsus, Vormsi Raamatukogu, Vormsi Lasteaed - Põhikool.
2.	Põhitegevuse tulud
Tulumaks moodustab Vormsi valla põhitegevuse tuludest ~50%. 
2009. a 1. aprillist vähendati  kohaliku omavalitsuse üksustele arvestatava tulumaksu eraldamise määra 11,93%-lt 11,4%-le. 1. jaanuarist 2013. a tõsteti eraldise määr 11,57%-le ja 1. jaanuarist 2014. a tõsteti 11,6%-le. Tulumaksu laekumine strateegia perioodil on arvestatud 3%-se kasvuga võrreldes eelmise aastaga.
Vormsi vallas kehtestatud maamaksumäära protsent on maksimum ja muutuseid maamaksumääras ei ole arvestatud, seega on maamaksu tulusumma strateegia perioodil sama, mis 2017. aastal.
Tasandusfondi toetuse laekumist ei ole strateegia perioodil ette näha. 
Toetusfondi kaudu laekub üldhariduskoolide pidamiseks antav toetus, toimetulekutoetuse maksmise hüvitis, vajaduspõhise peretoetuse maksmise hüvitis, sotsiaaltoetuste ning -teenuste osutamise toetus, sündide ja surmade registreerimise kulude hüvitis, kohalike teede hoiu toetus ning saarvaldade ja saarelise osaga valdade täiendav toetus. 2017. aastast laekub toetusfondi kaudu ka jäätmehoolduse arendamise toetus. Toetusfondi toetused on planeeritud eelarvesse 3% tõusuga igal aastal. Väikese osatähtsusega tulud on prognoositud strateegia perioodil samuti 3% kasvuga.
3.	Põhitegevuse kulud
Antavate toetuste maht on arvestatud eelarvestrateegias 1% kasvuga alates 2017. aastast. 
Personalikulude kasvuks on alates 2017. aastast planeeritud 3% igal aastal. 
Makstav toimetulekutoetus ja riigi rahastatav hariduskulude osa võrduvad riigilt laekuva vastava toetusega.  Muude riigi toetuste ja hüvitiste puhul on planeeritud täiendavaid vahendeid valla omavahenditest. Põhitegevuse kuludest moodustavad 2017. aastal personalikulud 60%  ja majandamiskulud 32%. Järgnevatel aastatel majandamiskulude osakaal väheneb, kuna 2017. aasta eelarves on mitmeid ühekordseid kulusid, mida edaspidi ette ei nähta.
1.	Vormsi valla koondeelarve 2017 – 2021